open-index/open-wikipedia-markdown huggingface dataset:
Dál Riata

duimnael|'n Satellietfoto van Skotland en die noorde van Ierland wys Dál Riata se gebiedsomvang (aangedui met skakering)
**Dál Riata** (dikwels ook gespel as **Dál Riada** of **Dalriada** [dælˈriːədə], "die mense of volk van Riata") was 'n Gaeliese koninkryk wat aan weerskante van die Noordkanaal tussen die eilande Groot-Brittanje en Ierland geleë was en dele van Wes-Skotland en Noordoos-Ierland ingesluit het. In sy bloeitydperk tussen die laat 6de en vroeë 7de eeu het Dál Riata oor die huidige Argyll in Skotland, die noorde van die graafskap Antrim in die Ierse provinsie Ulster asook dele van die Binne-Hebride gestrek. Sy hoofstad was die heuwelfort Dunadd in Argyll. Die term Dál Riata kan sowel na die koninkryk asook sy bewoners verwys. Volgens die nouer etniese definisie word sprekers van Gaelies, wat die westelike deel van Skotland (Argyll en Bute) bewoon en na hulself en hul Ierse bure as *Góidil *verwys het, Dál Riata genoem.

Argyll - wat as die "oostelike provinsie van die Gael" vertaal kan word - het reeds vroeër danksy sterk immigrasie uit die noorde van Ierland onder Ierse invloed gekom. Onlangse argeologiese navorsing staaf nie die teorie waarvolgens Skotland se Keltiese beskawing van Ierse oorsprong is nie. 'n Alternatiewe hipotese is dat Ierland en Skotland 'n gemeenskaplike Keltiese beskawing gedeel het.

Oorspronklik is na die Ierse bevolking as *Scoti* of Skotte verwys - 'n pejoratiewe Romeinse term vir Keltiese seerowers. Omstreeks 500 n.C. het die heerserfamilie van die Ierse gedeelte van Dál Riata hulle in Skotland gevestig en Dunadd en Dunolly tot sy hoofnedersettings uitgebou. Die Ierse Dál Riata het sy oorspronklike karakter en politieke invloed geleidelik kwytgeraak, veral na Wiking-invalle in die vroeë 9de eeu, terwyl die Skotse Dál Riata verskeie kere deur Piktiese aanvallers bedreig is. Teen die middel van die 9de eeu het Dál Riata se koning Kenneth I MacAlpin Pikte en Scoti in 'n gemeenskaplike koninkryk verenig wat voortaan as Skotland bekendgestaan het. 

Skots-Gaelies word deur sommige navorsers as die taalkundige erfenis van Dál Riata in Skotland beskou. Volgens hierdie hipotese het die Ierse taal, wat deur Ierse immigrante na Argyll geneem is, vervolgens oor groot dele van Skotland versprei om hier tot 'n selfstandige sustertaal van Iers te ontwikkel. Ander geleerdes verwerp die migrasie-teorie weens die gebrek aan ooreenkomstige argeologiese vondse en neem aan dat Gaelies reeds in die eerste millennium v.C. as die hooftaal van Skotland in gebiede wes van Druim nAlban gevestig is.

## Verwysings
Translink (Noord-Ierland)

[duimnael|'n NIR Class 4000-trein vertrek vanaf [Belfast se stedelike terminus,  Great Victoria Street-stasie]]
duimnael|'n Translink Ulsterbus (Volvo B9TL met Wrightbus Eclipse Gemini-bakwerk) op The Square, Ballygowan. Ulsterbus verskaf busvervoer buite Belfast en Derry

**Translink** is die handelsmerknaam van die *Northern Ireland Transport Holding Company (NITHCo)*, 'n openbare onderneming in Noord-Ierland wat openbare vervoergeriewe in die streek beheer. *NI Railways* (Noord-Ierse Spoorweë, afkorting NIR), *Ulsterbus* en *Metro* (in Belfast en - sedert Augustus 2017 as *Foyle Metro* - in Londonderry) maak almal deel uit van Translink. 

Translink bedien met sy openbare vervoerstelsel naas die hele Noord-Ierland ook Dublin in die Suide, volgens 'n vennootskapsooreenkoms wat met Ierland se spoorwegmaatskappy Iarnród Éireann gesluit is.

## Verwysings
François Gagnepain

regs|duimnael|François Gagnepain

**François Gagnepain** (23 September 1866 – 25 Januarie 1952) was 'n Franse plantkundige. Die standaard botaniese skrywer afkorting **Gagnep.** word toegepas op plante wat deur Gagnepain beskryf is.

Gagnepain het saam met Achille Eugène Finet 'n aantal spesies in die botaniese familie Annonaceae benaam.

Die genus Gagnepainia (familie Zingiberaceae) is tot sy eer deur Karl Moritz Schumann benaam. Die Franse Akademie vir Wetenskappe het die Prix de Coincy vir die jaar 1907 aan Gagnepain toegeken.

## Gekose publikasies 
* *Topographie botanique des environs de Cercy-la-Tour (Nièvre)*, Société d'histoire naturelle d'Autun, 1900 – Botanical topography involving the environs of Cercy-la-Tour (Nièvre).
* ''Contributions à la flore de l'Asie orientale*, 1905, (in collaboration with Achille Eugène Finet) – Contributions to the flora of eastern Asia.
* *Contribution à l'étude géo-botanique de l'Indo-Chine'', 1926 – Contribution to the geobotanical study of Indochina.

## Sien ook 
* Lys van botaniste volgens outeursafkorting

## Verwysings
Julius Sachs

**Julius Sachs** (6 Julie 1849 - 2 Februarie 1934) was 'n Amerikaanse opvoeder. Hy het die Sachs Collegiate Instituut in 1872 gestig, en het tot 1902 as skoolhoof gedien toe hy aangestel is as Professor van  Onderrig by die Onderwysers College van Columbia Universiteit. 
Sachs is in die Goldman-Sachs-familie van bankiers gebore. Hy het in 1874 met Rosa Goldman, die dogter van Marcus Goldman, getroud. Julius se seun Ernest Sachs (geïnspireer deur Julius se broer Bernard Sachs), het 'n geagte dokter geword. 

## Verwysings
Anthony Gatto

**Anthony Gatto** (* 14 April 1973, regte naam **Anthony Commarota**) is 'n Amerikaanse jongleur (*juggler*) wat verskeie wêreldrekords in jonglering hou. Hy het op tienjarige ouderdom in Las Vegas begin optree.

Gatto is in Manhattan gebore, en het in Maryland grootgeword. Hy was 'n jongleer-wonderkind: teen negejarige ouderdom het hy reeds wêreldklas bereik. Hy het sy eerste TV-verskyning op die ouderdom van 8 jaar op die program ''That's Incredible!'' gemaak. Gatto se vroeë blootstelling aan jongleer, en baie van sy aanvanklike optredes, kan toegeskryf word aan sy aangenome vader Nick Gatto, wat jare lank as 'n jongleur opgetree het.

In 1998 het Gatto sy toekomstige vrou, Danielle, ontmoet, wat later sy assistent tydens sy optredes sou word. Danielle was reeds 'n professionele danseres, en het sirkusvaardighede bygeleer om haar man op sirkustoere te vergesel. Danielle en Anthony is in 1999 getroud en hulle het twee kinders.

In 2000 het hy die eerste en tot dusver enigste jongleur geword om die gesogte Goue Nar-toekenning te wen, 'n eer wat hom by die 24ste Internasionale Circus Festival van Monte-Carlo te beurt geval het. Tussen 2007 en 2009 was Gatto se optrede deel van die Cirque du Soleil se vertoning *Koozå*. Van 2010 tot 2012 was hy deel van die Cirque du Soleil se vertoning La Nouba.

In 2012 het Gatto as kunstenaar by Cirque Du Soleil afgetree om 'n betonhervlakkingsbesigheid "*Big Top Concrete Resurfacing LLC*" in Orlando, Florida onder sy geboortenaam Anthony Commarota te bedryf.

## Vaardighede 
Gatto is 'n vorige rekordhouer vir die meeste ringe gejongleer en ten minste een keer gevang. Hy hou tans die volgende 10 jongleer-wêreldrekords:
; Ringe
* 7 ringe vir 15 minute 5 sekondes in 2011.
* 8 ringe vir 1 minuut 17 sekondes in 1989.
* 9 ringe 235 keer gevang in 2005.
* 10 ringe 47 keer gevang in 2005.
* 11 ringe 17 keer gevang in 2006.
; Knuppels
* 6 knuppels vir 7 minute en 38 sekondes in 2005.
* 7 knuppels vir 4 minute 23 sekondes in 2005.
* 8 knuppels 16 keer gevang in 2006.
; Balle
* 8 balle vir 1 minuut 13 sekondes in 2006.
* 9 balle vir 54 sekondes in 2006.

## Verwysings 
## Eksterne skakels 
* AnthonyGatto.com, Anthony Gatto se kommersiële bladsy
* Anthony Gatto se YouTube kanaal
* Video's waar Anthony Gatto jongleer
* Anthony Commarota se betonhervlakking besigheid webwerf
Ernest Brown Babcock

**Ernest Brown Babcock** (10 Julie 1877 – 8 Desember 1954) was 'n plantgenetikus van die Verenigde State, wat 'n pionier was vir die begrip van plantevolusie in terme van genetika.
Hy is veral daarvoor bekend dat hy gepoog het om deur veldondersoeke en uitgebreide eksperimente, die hele poliploïede apomiktiese genus Crepist (waarin hy 196 spesies onderskei het) te probeer verstaan.Hy het meer as 100 artikels en boeke tydens sy loopbaan gepubliseer wat plantgenetika verduidelik, waaronder die seminale handboek (met Roy Elwood Clausen) "Genetics in relation to agriculture".

Die standaard skrywer afkorting **Babc.** word gebruik om hierdie persoon as die skrywer aan te dui wanneer 'n botaniese naam aangehaal word.

## Verwysings 
## Bron 
* Carey, C.W. 2000. Babcock, Ernest Brown. American National Biography Online. Oxford University Press
Friedrich Kasimir Medikus

duimnael|regs|Friedrich Kasimir Medikus.

**Friedrich Kasimir Medikus** (of Friedrich Casimir Medicus; 6 Januarie 1738 – 8 Julie 1808) was 'n Duitse dokter en plantkundige.

Hy is in  Grumbach gebore, en het later die direkteur van die Universiteit van Mannheim (Theodoro Palatinae Mannheim) en kurator van die botaniese tuin in Mannheim geword. Hy het die verbouing van sprinkaanbome (*Robinia*) in Europa aangemoedig. Die genus "Medicusia" is na hom vernoem deur Conrad Moench (dit word nou as 'n sinoniem van "Picris" beskou).

Die standaardskrywerafkorting **Medik.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting
Belfast City Cemetery

duimnael|Een van die hoofpaaie van *Belfast City Cemetery*
[duimnael|Bekende persoonlikhede, wat met die skeepswerf [Harland and Wolff|Harland & Wolff in Belfast en die bou van die RMS Titanic verbind word, het hul laaste rustplek op die begraafplaas gevind. So ook die vyftienjarige skeepswerfwerker Samuel Scott, wat in 1910 in 'n werksongeluk dood is, word as die eerste slagoffer van die RMS Titanic beskou. Sy laaste rusplek op Belfast City Cemetery is eers in 2011 met 'n grafsteen gemerk]]
duimnael|Die *Belfast Blitz Memorial*. Ná twee verwoestende Duitse lugaanvalle in 1941 kon 154 van die slagoffers – mans, vroue en kinders – nie meer geïdentifiseer word nie. Hulle het hul laaste rusplek in 'n massagraf op *Belfast City Cemetery* gevind. Die *Blitz Memorial* is hier as gedenkteken opgerig
***Belfast City Cemetery** *(Iers: *Reilig Chathair Bhéal Feirste*) is 'n begraafplaas in Wes-Belfast, Noord-Ierland. Dit is in die *townland* van Ballymurphy, tussen Falls Road en Springfield Road, en naby die Rooms-Katolieke *Milltown Cemetery* geleë. Dit is een van vier begraafplase in Belfast wat deur die Stadsraad van Belfast bestuur word – naas Roselawn, Dundonald en Knockbreda – en steeds in gebruik is (alhoewel teraardebestellings tans beperk is tot bestaande grafte).

*Belfast City Cemetery* is een van die oudste openbare begraafplase in Belfast. Die terrein is oorspronklik in 1866 deur die *Belfast Corporation* (tans die Stadsraad van Belfast) gekoop en op 1 Augustus 1869 amptelik geopen as die stad se eerste munisipale begraafplaas.

## Verwysings 
## Literatuur 
* Tom Hartley: *Belfast City Cemetery*. Hersiene uitgawe. Belfast: Blackstaff Press 2014

## Eksterne skakels 
* *Belfast City Council: City Cemetery Heritage Project*
Francesco Cupani

[duimnael|regs|Francesco Cupani in sy [Franciscaanse monnikgewaad]]
**Francesco Cupani** (21 Januarie 1657, Mirto – 19 Januarie 1710, Palermo) was 'n Italiaanse natuurkundige wat hoofsaaklik belanggestel het in plantkunde.

In 1692 word hy die eerste direkteur van die botaniese tuin by Misilmeri.
Hier is die plante geklassifiseer in 'n taksonomiese stelsel van binomiale nomenklatuur wat later deur Carl Linnaeus standaard gemaak is. Hierdie werk het hom in kontak gebring met baie plantkundiges, byvoorbeeld Joseph Pitton de Tournefort, Caspar Commelin, William Sherard, James Petiver, Johann Georg Volckamer, Felice Viali (1638–1722) en Giovanni Battista Triumfetti.

## Werke 
* *Catalogus plantarum sicularum Noviter adinventarum* Palermo, 1692.
* *Syllabus plantarum Siciliae Nuper detectarum* Palermo, 1694.
* *Hortus Catholicus* Napoli, 1696.
* *Pamphyton siculum*, a natural history (fauna as well as flora) of Sicily published posthumously in 1713 and the result of 25 years work.

## Eksterne Skakels 
* Herbarium (Cupani Hortus Siccus)
* Alberto Massi
Patrick Cullinan

**Patrick Cullinan** (1933–2011) was 'n Suid-Afrikaanse digter en biograaf. Saam met Lionel Abrahams stig hy Bateleurpers in 1974, en die literêre joernaal *The Bloody Horse: Writings and the Arts* in 1980. Sy digbundels sluit in *The Horizon Forty Miles Away*, *Today is not Diffrent*, *The White Hail in the Orchard* en *Selected Poems 1961–1991*. Hy het ook ’n biografie van die ontdekker Robert Gordon die lig laat sien, *Robert Jacob Gordon 1743–1795: The Man and His Travels at the Cape*, asook ’n semi-outobiografiese prosawerk, *Matrix*, en ’n versameling briewe van Bessie Head, *Imaginative Trespasser*. Die Cullinandiamant is na sy oupa, die mynboupionier sir Thomas Cullinan, vernoem.

## Lewensloop 
Patrick Roland Cullinan is op 25 Mei 1933 in Pretoria gebore. Sy oupa was die mynmagnaat sir. Thomas Cullinan gewees. Hy studeer aan die Charterhouse Skool en Oxford Universiteit in Engeland waar hy Italiaans en Russies leer lees. Ná sy studies keer hy na Suid-Afrika terug, waar hy 'n saagmeule besit en in die Oos-Transvaal geboer het.

Cullinan het groot aansien in Suid-Afrika geniet en was een van die mees prominente digters aan die einde van die 20ste eeu. Van die pryse wat hy gewen het, sluit in: die Slug-prys, die Olive Schreiner-prys, drie Pringle-pryse, die Sanlam Literêre Toekenning en die Kaapstadse Historiese Vereniging se merietetoekenning. In April 2003 het die Republiek van Italië die titel "*Cavaliere*" aan hom toegeken vir sy vertalings van Italiaanse poësie, veral die werk van Eugenio Montale.

Voor sy aftrede het hy vir baie jare aan die Universiteit van Wes-Kaapland gedoseer, waarna hy voltydse geskryf het. Cullinan is op 14 April 2011 in Kaapstad oorlede. Hy was 77 jaar oud.

## Bibliografie 
**Poësie**
* *The Horizon Forty Miles Away*. Polygraph (1963)
* *Today is not Different*. David Philip (1978; Olive Schreiner-prys, 1980)
* *The White Hail in the Orchard*. David Philip (1984)
* *I Sing Where I Stand: Versions from the Afrikaans of Phil du Plessis: Poesie 1892–1984*. Vooraand (1985)
* *Selected Poems, 1961–1991*. Artists’ Press (1992)
* *Selected Poems, 1961–1994*. Snailpress (1994)
* *Mantis Poets: Guy Butler/Patrick Cullinan*. David Phillips Publishers (1998)
* *Transformations*. Snailpress (1999)
* *Escarpments (Poems 1973–2007)*. Umuzi Random House (2008)

**Bundels**
* *Lionel Abrahams: A Reader*. (red.) Ad Donker (1988)
* *Dante in South Africa*. (red. met Stephen Watson) Centre for Creative Writing, University of Cape Town (2005)

**Biografie**
* *Robert Jacob Gordon 1743–1795: The Man and His Travels at the Cape*. Winchester Struik (1992)
* *Imaginative Trespasser: Letters from Bessie head to Patrick and Wendy Cullinan 1963–1977*. Johannesburg: Wits University Press (2005). 

**Roman**
* *Matrix*. Snailpress (2002)

## Sien ook 
* Lys van Suid-Afrikaanse digters
* Lys van Suid-Afrikaanse skrywers

## Verwysings
Airco DH.2

Die **Airco DH.2** was 'n Britse enkelsitplek, dubbeldekker vegvliegtuig wat in die tweede jaar van die Eerste Wêreldoorlog diens gedoen het. Die vliegtuig is ontwerp deur Geoffrey de Havilland wat later sy eie vliegtuie vervaardig het. De Havilland het in Junie 1914 diens by Airco aanvaar. Die *DH.2* was Airco se tweede projek, die eerste was die *DH.1*, trouens die *DH.2* was 'n kleiner, enkelsitplekweergawe van die *DH.1*. Die *DH.2* was toegerus met 'n lugverkoelde stermotor in 'n stootformaat; die skroef was agter die kajuit. Die vliegtuig was so ontwerp omrede gesinchroniseerde masjiengeweervuur deur die skroef nog nie bestaan het nie.

Die vliegtuig se bewapening was ietwat ongewoon; dit het bestaan uit 'n Lewis-masjiengeweer wat weerskante van die kajuit gemonteer kon word. Die vlieënier kon in die vlug die masjiengeweer van een kant na die ander kant verskuif, terwyl hy ook nog die vliegtuig moes beheer. Later is die masjiengeweer bo-op die neus gemonteer. Die vlieëniers het die vliegtuig geloof, dit was beweeglik, kon goed klim en het aan die begin van 1916 daarin geslaag om beheer oor die lugruim oor die front te herwin. 

Daar is ongeveer 450 van die *Airco DH.2* gebou, maar teen die einde van 1916 oorskadu deur die nuwe geslag Duitse vliegtuie. Dit is eindelik in Maart 1917 onttrek aan die front nadat 29 Eskader vyf uit ses vliegtuie verloor het teen Duitse Albatros D.III's op 20 Desember 1916.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Giovanni Battista Balbis

**Giovanni Battista Balbis** (17 November 1765 – 3 Februarie 1831) was 'n Italiaanse plantkundige en politikus wat in Italië en Frankryk gewerk het. Hy word alternatiewelik Gioanni Battista Balbis en Jean-Baptiste Balbis genoem.

Die standaard afkorting **Balb.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Verwysings
Louis Alexandre Henri Joseph Piré

**Louis Alexandre Henri Joseph Piré** (1827–1887) was 'n Belgiese plantkundige. Hy het die posisie van professor in plantkunde aan die Université Libre de Bruxelles beklee .
* *Revue des mousses acrocarpes de la flore belge* (C Annoot-Braeckman, Gand, 1869)
* ''Opuscules de botanique. II: Notice sur l'Alsine pallida Dmtr.* (Bulletins de la Société royale de botanique de Belgique, tome II, n. 1)
* *Opuscules de botanique. III: Deuxième herborisation de la Société royale de botanique de Belgique* (Bulletins de la Société royale de botanique de Belgique, tome II, n. 3, Juin 1863)
* *Opuscules de botanique. IV: Troisième herborisation de la Société royale de botanique de Belgique'' (Bulletins de la Société royale de botanique de Belgique, tome III, n. 3, Juillet 1864)

## Verwysings
Gloster Gladiator

Die **Gloster Gladiator** is 'n Britse dubbeldekker vegvliegtuig wat in die eerste paar maande van die Tweede Wêreldoorlog diens gedoen het. Dit was die laaste dubbeldekker wat die Britse Lugmag in diens gestel het en was tegnies verouderd toe dit in diens gestel was. Hulle is grootliks vervang met Spitfires en Hawker Hurricanes toe die Duitse magte Frankryk in Mei 1940 ingeval het. Die oorblywende *Gladiators* was magteloos teen die Duitse monovlerkvegters.

In Noorweë het 263 Eskader egter steeds met die *Gladiators* geveg. Vlieënier Jacobsen het op een dag vyf Duitse vliegtuie afgeskiet. Dit is egter tragies dat 263 Eskader se vliegtuie vernietig is toe die skip waarmee dit vervoer is gekelder word deur die Duitse Vloot. Slegs twee vlieëniers het oorleef.

*Gladiators* van 247 Eskader te Roborough het Plymouth en sy hawegebied beskerm tydens die Slag om Brittanje. In Junie 1940 het 'n paar *Gladiators* Malta beskerm en was ook in aksie teen die Italiaanse Magte in Egipte. *Gladiators* het in die Westelike Woestyn bly veg tot vroeg in 1942.

Sommige was toegerus met arresteerhake en het diens gedoen in die Britse Vloot vanaf Desember 1938. Later is volledige vloot-*Gladiators* ontwikkel, toegerus met toerusting om 'n katapult te kan gebruik op vliegdekskepe. Nadat hulle uit die gevegsfront onttrek is, is die vliegtuie vir kommunikasie en meteorologiese dienste aangewend tot in 1944.

## Tegniese besonderhede 
## Sien ook 
* Lys van vegvliegtuie

## Bronnelys 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Otto II. Freiherr von Münchhausen

duimnael|regs|Otto von Münchhausen|371x371px

**Otto II. Freiherr von Münchhausen** (11 Junie 1716 – 13 Julie 1774) was 'n Duitse plantkundige. Hy was kanselier van die Universiteit van Göttingen en 'n korrespondent van Carl Linnaeus. Hy het verskeie eike-spesies by die Linneaiese stelsel benaam, asook ander plante. Die standaard botaniese skrywers-afkorting Münchh. word toegepas op spesies wat hy beskryf het.

## Sien ook 
* Lys van botaniste volgens outeursafkorting

## Verwysings 
* ADB:Münchhausen, Otto Freiherr von. de.wikisource.org (in German)
* GRIN Taxonomy for Plants . USDA
Achille Eugène Finet

**Achille Eugène Finet** (1863, Argenteuil – 1913, Parys) was 'n Franse plantkundige wat bekend was vir sy studie van orgideë wat inheems is aan Japan en China.

Binne die familie Orchidaceae was hy die taksonomiese gesag van die genera Arethusantha, Hemihabenaria, Monixus en Pseudoliparis asook van talle orgideespesies. Saam met François Gagnepain het hy 'n aantal plantspesies van die familie Annonaceae beskryf.

In 1925 het Hu Xiansu die orgideë genus Neofinetia tot sy eer vernoem.

## Geselekteerde Werke 
* *Orchidées nouvelles de la Chine*, 1897 – New orchids native to China.
* *Sur le genre Oreorchis Lindley*, 1897 – On the genus *Oreorchis* Lindl..
* *Orchidées recueillies au Yunnan et au Laos*, 1898 – Orchids collected in Yunnan and Laos.
* ''Les orchidées du Japon, principalement d'après les collections de l'herbier du Muséum d'histoire naturelle de Paris'', 1900 – Orchids of Japan, principally from herbarium collections at the Muséum d'histoire naturelle in Paris.
* ''Les orchidées de l'Asie orientale*, 1901 – Orchids of eastern Asia.
* *Contributions à la flore de l'Asie orientale'', 1907 (with François Gagnepain) – Contributions to the flora of eastern Asia.

Die standaard skrywers afkorting Finet word gebruik om hierdie individu as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Verwysings
Carl Frederik Albert Christensen

**Carl Frederik Albert Christensen** (16 Januarie 1872 – 24 November 1942) was 'n Deense sistematiese plantkundige. Hy het in die natuurwetenskappe by die Universiteit van Kopenhagen onder professor Eugenius Warming gegradueer.
Hy was op daardie stadium 'n onderwyser in Kopenhagen, en later die superintendent van die Botaniese Museum.
Hy was 'n spesialis in varings en het 'n katalogus van die wêreld se Pteridophytes, *Index Filicum*, gepubliseer. Daarbenewens het hy 'n driedelige werk op die geskiedenis van plantkunde in Denemarke geskryf.

Die standaard skrywers-afkorting **C.Chr.** word gebruik om hierdie persoon as die skrywer aan te dui wanneer hy 'n botaniese naam aangehaal word.

## Wetenskaplike publikasies 
* Christensen, Carl (1905–06) Index Filicum. 744 s. Index Filicum Supplementum I-III (1913–17). Reprint 1973 by Koeltz Antiquariat.
* Christensen, Carl (1924–1926) Den danske botaniks historie med tilhørende Bibliografi. København, H. Hagerups Forlag. Three vols. 680 s.

## Sien ook 
* Lys van botaniste volgens outeursafkorting

## Verwysings 
* 
* 
*
Le Temple-sur-Lot

duimnael|regs|Uitsig op "Le Temple-sur-Lot"
duimnael|regs|Kenteken van "Le Temple-sur-Lot"

**Le Temple-sur-Lot** is 'n munisipaliteit (*commune*) in die departement Lot-et-Garonne in die suidweste van Frankryk.
Karl Theodor Hartweg

**Karl Theodor Hartweg** (18 Junie 1812 – 3 Februarie 1871) was 'n Duitse plantkundige. Hy het talle nuwe spesies plante in Colombia, Ecuador, Guatemala, Meksiko en Kalifornië in die Verenigde State versamel vir die Hortologiese Vereniging in Londen. Baie van die spesies wat hy ontdek het, is formeel gepubliseer, met erkenning aan George Gordon, die Voorman van die Tuinbouvereniging van Londen en 'n spesialis in konifere wat goed verteenwoordig is in Hartweg se versamelings. Baie plante wat vanaf 1836 in Mexiko deur Hartweg versamel is, is geïdentifiseer en gekatalogiseer deur George Bentham in Plantas Hartwegianas.

Die standaard skrywers-afkorting **Hartw.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Verwysings 
* 
* 
* 

## Eksterne Skakels 
* Plantas Hartwegianas
Malale

**Malale** is 'n landelike nedersetting in die Musina Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
George Gordon (Plantkundige)

**George Gordon** (1806–1879) was 'n Britse plantkundige wat vir die Londense Plantkundige Vereniging as voorman van die Horticulturele Vereniging Tuine by Chiswick, naby Londen, gewerk het. Gordon is veral bekend vir sy werk op konifere, *The Pinetum* in 1858, gevolg deur 'n byvoeging in 1862 en 'n volledig hersiene tweede uitgawe van *The Pinetum* in 1875. Hy het baie nuwe spesies konifere uit monsters wat deur Karl Theodor Hartweg in Meksiko en Kalifornië versamel is, beskryf.

Die standaard skrywers-afkorting **Gordon** word gebruik om hierdie persoon as skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting
Nicolaas Laurens Burman

duimnael|regs|Nicolaas Laurens Burman

**Nicolaas Laurens Burman** (27 Desember 1734 – 11 September 1793) was 'n Nederlandse botanikus.

Hy was die seun van Johannes Burman (1707–1780), en het sy vader opgevolg as die voorsitter van plantkunde by die Athenaeum Illustre van Amsterdam, asook die Hortus Botanicus. Hy het die korrespondensie met Carl Linnaeus voortgesit en in 1760 by die Universiteit van Uppsala aangesluit. Hy is die skrywer van talle werke, insluitende die Specimen botanicum de geraniis (1759) en Flora Indica (1768), wat later deur Johann Gerhard Koenig (1728–1785) voltooi is.

Die outeursafkorting **Burm.f.** word gebruik om hierdie individu as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Verwysings 
*
Johannes Bisse

**Johannes Bisse** (1935–1984) was 'n Kubaanse plantkundige, wat in 1935 in Duitsland gebore is en in 1966 in Kuba aangekom het. Hy het sy doktorsgraad van die Friedrich Schiller University of Jena ontvang. Hy was die stigter en eerste direkteur van die Kubaanse Nasionale Botaniese Tuin in Havana. Hy het kort ná die inhuldiging in 'n motorongeluk naby die tuin gesterf. Die Encuentro de Botánica "Johannes Bisse in Memoriam", 'n botaniese akademiese konferensie, word jaarliks in Kuba gehou ter ere van sy bydraes tot die veld.

Die standaard skrywer afkorting **Bisse** word gebruik om hierdie individu as die skrywer aan te dui wanneer 'n botaniese naam aangehaal word.

## Bibliografie 
* 

## Verwysings 
## Eksterne Skakels 
* Photo
Jakob Friedrich Ehrhart

**Jakob Friedrich Ehrhart** (4 November 1742, Holderbank, Aargau – 26 Junie 1795) was 'n Duitse plantkundige, 'n leerling van Carl Linnaeus by die Universiteit van Uppsala, en later die direkteur van die Botaniese Tuin van Hannover, waar hy tussen 1780–1793 verskeie belangrike werke geproduseer het. Ehrhart was die eerste skrywer wat die rang van subspesie in botaniese literatuur gebruik het, en het tussen 1780 en 1789 baie subspesiename gepubliseer.

In 1779 het Carl Peter Thunberg (1743–1828) 'n genus van grasse, Ehrharta, tot Ehrhart se eer vernoem. Die outeursafkorting **Ehrh.** word gebruik om hierdie individu as die skrywer aan te dui wanneer 'n botaniese naam aangehaal word. 

## Publikasies 
* *Chloris hanoverana*, 1776.
* *Supplementum systematis vegetabilium, generum et specierum plantarum*, 1781.
* *Beiträge zur Naturkunde, und den damit verwandten Wissenschaften, besonders der Botanik, Chemie, Haus- und Landwirthschaft, Arzneigelahrtheit und Apothekerkunst*, seven volumes (1787 to 1792) – Contributions to natural history, etc.
* Autobiography in Usteri's Annals of Botany.

## Sien ook 
* Lys van botaniste volgens outeursafkorting

## Verwysings
Gewone slakvreter

Die **gewone slakvreter** (*Duberria lutrix*), ook bekend as die **tabakrolletjie**, is 'n klein, eierlewendbarende, slakvretende, nie-giftige slang, wat endemies is aan Afrika.

## Beskrywing 
Volgroeide tabakrolletjies is 30–40 cm lank.

Hulle kleur wissel, maar gewoonlik het hulle 'n olyfgroen tot bruin of rooibruin rug, grys sye, 'n geel of roomkleurige pens, en 'n swart vertebrale streep wat min of meer die hele lengte van die rug dek.

## Geografiese reikwydte 
Hierdie spesie kom in Burundi, die Demokratiese Republiek van die Kongo, Ethiopië, Kenia, Mosambiek, Rwanda, Suid-Afrika, Swaziland, Tanzanië, Uganda en Zimbabwe voor.

## Subspesies 
Ses subspesies word erken, insluitend die nominotipiese subspesie self.
* *Duberria lutrix abyssinica* (Boulenger, 1894)
* *Duberria lutrix atriventris* Sternfeld, 1912
* *Duberria lutrix basilewskyi* Skelton-Bourgeois, 1961
* *Duberria lutrix currylindahli* Laurent, 1956
* *Duberria lutrix lutrix* (Linnaeus, 1758)
* *Duberria lutrix rhodesiana* Broadley, 1958

## Dieet 
links|duimnael|Foto van 'n tabakrolletjie se kop
Die tabakrolletjie is 'n gespesialiseerde roofdier wat slakke en naakslakke eet. Hy vind sy prooi hoofsaaklik deur chemoresepsie, met behulp van sy tong. Hy sluk sy prooi vinnig in, voordat te veel verdedigende slym geproduseer word. Hy trek slakke deur die dop opening uit hulle doppe uit, of breek die dop teen 'n klip oop terwyl hy die sagte liggaam in sy kake vashou.

## Voortplanting 
Die tabakrolletjie gee gewoonlik geboorte aan werpsels van drie tot twaalf kleintjies. Broeisels van groot wyfies kan uit soveel as 22 pasgeborenes hê, wat vanaf van 8 tot 11&nbsp;cm lank is. Die totale gesamentlike gewig van die kleintjies meer as die ma se gewig na die geboorte wees. Teelseisoen is Januarie en Februarie (die laat somermaande in suidelike Afrika).

## As troeteldiere 
Die slang is 'n gewilde troeteldier, wat maklik gevoer en geteel kan word, en weens die aard van sy prooi is dit maklik om aan te hou.

## Verdediging 
Wanneer die slang bedreig word, stel dit 'n irriterende afskeiding vry uit kliere naby die basis van die stert en rol homself in 'n verdedigende spiraal op, met die kop in die middel. Hierdie gedrag is die oorsprong van die Afrikaanse algemene naam "tabakrolletjie".

## Sien ook 
* Alfabetiese lys van slange

## Verwysings
Hawker Fury

Die **Hawker Fury** was 'n Britse dubbeldekker vegvliegtuig wat in die 1930's tot aan die begin van die Tweede Wêreldoorlog diens gedoen het. Dit was die eerste Britse vliegtuig wat vinniger as 200 mpu (322&nbsp;km/h) kon vlieg. Die vliegtuig se ligte, sensitiewe beheermeganismes was gewild onder die vlieëniers en die vliegtuig is ook gebruik vir lugvertonings en kunsvlieg.

Die vliegtuig het sy nooiensvlug voltooi op 25 Maart 1931 en is in diens gestel in Mei 1931 in die Britse Lugmag. Die Mk II is in 1937 in diens gestel, dit het die kragtiger Kestrel VI enjin gehad. Dit was 'n tydelike maatreël tewyl daar gewag was vir die Hawker Hurricane. Die *Fury Mk II* was tien persent vinniger as die Mk I maar het 'n korter togafstand gehad. Die *Fury* was Brittanje se hoofvegvliegtuig in die dertigerjare en is eers vanaf 1937 vervang met Gloster Gladiators. Toe die Tweede Wêreldoorlog uitbreek, was daar nog 50 ''Fury's* in diens.

Die **Hawker Fury** was verskaf aan Suid-Afrika, Spanje, Noorweë, die destydse Persië, Portugal en Joego-Slawië. Drie eskaders van Suid-Afrikaanse Lugmag *Fury's* het diens gedoen in Oos-Afrika terwyl die vliegtuie van Joego-Slawië teen die *Luftwaffe'' geveg het gedurende die Duitse inval in 1941. Die Mk I's verskaf aan Persië was toegerus met *Pratt & Whitney* of *Bristol Mercury* stermotors.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Henrietta Edgecomb Hooker

**Henrietta Edgecomb Hooker** (12 Desember 1851 – 13 Mei 1929) was 'n Amerikaanse plantkundige. Sy is in Gardiner, Maine, gebore.

Henrietta  het in 1873 aan die Mount Holyoke Female Seminary gegradueer, en in 1888 'n PhD. by die Universiteit van Syracuse verwerf. In 1889 studeer sy by die Friedrich-Wilhelms-Universität. Sy het in 1875 by Mount Holyoke begin onderrig,
en in 1899 was sy een van twee PhDs wat by Mount Holyoke onderrig gegee het.
Sy het in 1908 afgetree en op 13 Mei 1929 in Holyoke, Massachusetts, gesterf.

## Werke 
* 
* 

## Verwysings
Albert Kellogg

**Albert Kellogg** (6 Desember 1813 in Connecticut – 31 Maart 1887 in Alameda, Kalifornië

## Kalifornië Akademie van Wetenskappe 
Een van sy visioenêre idees was die insluiting van vroue in wetenskaplike en natuur-historiese werk, en twee vroue wat later as kurators by die Kalifornië Akademie van Wetenskappe opgeneem is, was Katherine Brandegee en Alice Eastwood.

## Wes-Amerikaanse Eike 
Kellogg se spesialiteit was die studie van bome, en hy het uitgebreide illustrasies gemaak en 'n boek saam met Edward L. Greene uitgegee genaamd "Illustrations of West American Oaks".

## Verdere leesstof 
* 

## Verwysings
Haakon Jansen

**Haakon Jansen** (24 Mei 1900 – 6 November 1968) was 'n Noorweegse langafstand-atleet. Hy is in Oslo, Noorweë gebore, en het die klub IK Tjalve verteenwoordig. Hy het aan die 3&nbsp;000 m-spanwedloop deelgeneem by die Sewende Olimpiese Spele van 1924, saam met spanmaats Nils Andersen, Johan Badendyck en Hans Gundhus. 

Hy het beskeie sukses op huishoudelike vlak gehad, en het slegs 'n enkele nasionale silwermedalje in die 5000 meter in 1923 gewen.

## Verwysings
Nils Andersen

**Nils Andersen** (21 Maart 1902 – 7 Mei 1979) was 'n Noorse middel- en langafstand-atleet. Hy is in Oslo, Noorweë gebore, en het die klub Tøien TF verteenwoordig. Hy het aan die 3&nbsp;000 m-spanwedloop deelgeneem by die Sewende Olimpiese Spele van 1924, saam met spanmaats Haakon Jansen, Johan Badendyck en Hans Gundhus.

By die nasionale kampioenskappe het hy twee silwer medaljes gewen, in die 1 500 meter in 1924 en 5 000 meter in 1925. Hy het ook in die 1 500 meter in 1922 en 1926 brons medaljes gewen.

## Verwysings
Hans Gundhus

**Hans Gundhus** (13 September 1900 – 1 Julie 1968) was 'n Noorweegse middel- en langafstand-atleet. Hy is in Hønefoss gebore, en het die klubs IF Liv en later IF Ørnulf verteenwoordig. Hy het aan die 3 000 m-spanwedloop deelgeneem by die Sewende Olimpiese Spele van 1924, saam met spanmaats Nils Andersen, Johan Badendyck en Haakon Jansen.

Hy het in 1924 die Noorweegse 5000 meter-kampioen geword en brons gewen in 1925 en silwer in 1926. Hy het ook in die 1500 meter, in 1924 en 1925, twee nasionale bronsmedaljes gewen. In Junie 1924 het hy die Noorweegse 3000 meter-rekord van Alf Halstvedt verbeter. Hy het in 8:44,9 minute in Bislett-stadion gehardloop. Vyf dae later verbeter hy dit ook tot 8:44,8 minute, weer by Bislett. Die rekord staan tot 1929 toe dit deur Reidar Jørgensen gebreek is.

## Verwysings
IF Ørnulf

**Idrettsforeningen Ørnulf** is 'n Noorweegse sportklub in Oslo. Dit het afdelings vir amateurboks en vloerbal.

## Geskiedenis 
Die klub is in 1893 gestig en was 'n stigterslid van die Noorse Stoeifederasie. Dit het voorheen afdelings gehad vir baan- en velditems en amateurstoei.

## Verwysings
Ivan Murray Johnston

**I. M. (Ivan Murray) Johnston** (1898–1960), was 'n Amerikaanse plantkundige. Hy het by Pomona College in Claremont, Kalifornië en Harvard-universiteit gestudeer. Sy plantversamelings word gehuisves in die Rancho Santa Ana Botaniese Tuin, in Claremont, en in die Grey Herbarium van Harvard Universiteit. Sy areas van belangstelling was onder andere Pteridofiete en Spermatofiete.

## Taksons vernoem deur Johnston 
* *Fitzroya cupressoides*
* *Leucophyllum frutescens*
* *Astragalus sprucei*
* *Euplassa*
* *Euplassa occidentalis*
* *Fuchsia hypoleuca*

Die standaard outeursafkorting **I.M.Johnst.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

### Literatuur 
* R.E.G.Pichi Sermolli, 1 March 1991
* James S Miller, Mary Sue Taylor und Erin Rempala: ''Ivan M. Johnston's Studies in the Boraginaceae.* Missouri BG, 2005. 
* Donovan S. Correll: *Ivan Murray Johnston (1898–1960).* In: *Taxon*, Vol. 10, Nr. 1 (Jan., 1961), Seiten 1–8
* J. Lanjouw: *Ivan Murray Johnston (1898–1960).* In: *Taxon'', Vol. 9, Nr. 7 (Sep., 1960), Seite 220
* Robert Jan 'Roy' van de Hoek: *Restoration and Recovery for Elna Bakker and Ivan Johnston. "R&R" for the Playa del Rey Frogs and Plants.* 2005 

## Verwysings
Henry Adams (dierkunde)

**Henry Adams** (1813–1877) was 'n Engelse natuurkundige en konkoloog.
Saam met sy broer Arthur Adams, ook 'n bekende konkoloog, het hy "*The genera of recent Mollusca: arranged according to their organization three volumes*" in  1858 geskryf.
Tetrataeniet

**Tetrataeniet** is 'n gedeë metaal(legering) wat in meteoriete voorkom met 'n samestelling van FeNi. Dit is een van die mineraalfases wat in meteoriese yster voorkom. As mineraal kom CuAu (of AuCu) voor as tetra-ourikupried.

## Verwysings
Ka-Matiani

**Ka-Matiani** is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Joseph Bory Latour-Marliac

duimnael|regs|Joseph Bory Latour-Marliac

**Joseph Bory Latour-Marliac** (6 Maart 1830 in Granges-sur-Lot, Lot-et-Garonne – 26 Januarie 1911, botaniese skrywers-afkorting: Lat.-Marl.) was 'n Franse prokureur en tuinboukundige wat bekend was vir die teling van hibriede waterlelies. Latour-Marliac het in 1875 'n waterlelie-kwekery in Le Temple-sur-Lot gestig. 'n Uitstalling van sy plante by die 1889 Exposition Universelle in Parys, het die aandag van die skilder Claude Monet getrek, wat daarna waterlelies vir sy tuin in Giverny by Latour-Marliac verkry het.

## Sien ook 
* Lys van botaniste volgens outeursafkorting

## Verwysings
Paul Guillaume Farges

**Vader Paul Guillaume Farges** (1844–1912) was 'n Franse katolieke sendeling, plantkundige en plantversamelaar, wat vir 'n groot gedeelte van sy lewe in (vanaf 1867) in China gebaseer was, en vanaf 1892 tot sy dood in Chongqing bedien het. 

Hy het meer as 4000 plantmonsters versamel, insluitend dié van talle spesies wat nuut was tot die wetenskap. Hierdie monsters is aangestuur na die Muséum National d'Histoire naturelle in Parys, waar hulle vernoem en beskryf is deur Adrien René Franchet. Sy naam word herdenk in verskeie plante, waaronder Abies fargesii, Corylus fargesii, Decaisnea fargesii, Salix fargesii, en Torreya fargesii. Die Fargesia-genus van bamboes is na hom vernoem.

Die standaard outeursafkorting **Farges** word gebruik om hierdie persoon as die skrywer aan te dui wanneer 'n botaniese naam aangehaal word.
Adrien René Franchet

duimnael|Adrien René Franchet.

**Adrien René Franchet** (21 April 1834, Pezou – 15 Februarie 1900, Parys) was 'n Franse plantkundige, gebaseer by die Paris Muséum national d'Histoire naturelle.
Hy is bekend vir sy uitgebreide werk om die flora van China en Japan te beskryf, gebaseer op die versamelings deur Franse Katolieke sendelinge in China, Armand David, Pierre Jean Marie Delavay, Paul Guillaume Farges, Jean-André Soulié en ander.
Hy was die taksonomiese skrywer van baie plante, insluitende 'n aansienlike aantal spesies uit die genera Primula en Rhododendron. [1] Die volgende genera word tot sy eer vernoem: 
* *Franchetella*, familie Sapotaceae, benaam deur Jean Baptiste Louis Pierre.
* *Franchetia*, familie Rubiaceae, benaam deur Henri Ernest Baillon.

## Gekose werke 
* *Essai sur la distribution géographique des plantes phanérogames dans le département de Loir-et-Cher*, 1868 – Essay on the geographical distribution of phanerogams found in the department of Loir-et-Cher.
* "Enumeratio plantarum in Japonia : sponte crescentium hucusque rite cognitarum", 1875.
* ''Plantae Delavayanae. Plantes de Chine recueillies au Yun-nan par l'abbé Delavay*, 1889 - "Plantae Delavayanae" : Plants from China collected in Yunnan by Father Delavay.
* *Contributions à la flore du Congo français, Famille des graminées*, 1896 – Contributions involving flora of the French Congo; Family Gramineae.

Die standaard outeursafkorting *Franch.'' word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Bronnelys 
* Rhododendron.fr Adrien Franchet. Célèbre taxonomiste français.

## Verwysings
Antonina Georgievna Borissova

**Antonina Georgievna Borissova** (1903–1970) was 'n Russiese plantkundige wat gespesialiseer het in die flora van die woestyne en halfwoestyn in Sentraal-Asië.

Die standaard outeursafkorting **Boriss.** word gebruik om hierdie persoon as die skrywer aan te dui wanneer 'n botaniese naam aangehaal word.

## Plante 
Van die plante wat sy geïdentifiseer het sluit die volgende in:
* *Rhodiola arctica* Boriss.= sin. de *Rhodiola rosea* (L.) (planta de la estepa rusa, que potencia el organismo, y en particular la actividad reproductiva). (Crassulaceae)
* *Rhodiola rosea L. subsp. arctica* (Boriss.) Á.Löve & D.Löve
* *Rhodiola coccinea* (Royle) Boriss. (Crassulaceae)
* *Rhodiola heterodonta* (Hook.f. & Thomson) Boriss. (Crassulaceae)
* *Rhodiola iremelica* Boriss. (Crassulaceae)
* *Rhodiola komarovii* Boriss. (Crassulaceae)
* *Rhodiola linearifolia* Boriss. (Crassulaceae)
* *Rhodiola pamiroalaica* Boriss. (Crassulaceae)
* *Rhodiola pinnatifida* Boriss. (Crassulaceae)
* *Rhodiola recticaulis* Boriss. (Crassulaceae)
* *Hyssopus cuspidatus* Boriss. (Lamiaceae).
* *Hyssopus tianschanicus* Boriss. (Lamiaceae)
* *Astragalus inopinatus* Boriss. (Fabaceae)

Die volgende spesies vetplante is na haar vernoem:
* *Sedum borissovae* Balk.
* *Sempervivum borissovae* Wale 1946

## Sien ook 
* Lys van botaniste volgens outeursafkorting

## Verwysings
Carlos Ciriaco Ameghino

duimnael|regs|Carlos Ameghino

**Carlos Ciriaco Ameghino** (16 Junie 1865 – 12 April 1936) was 'n Argentynse paleontoloog en ontdekkingsreisiger wat sy broer Florentino Ameghino in Argentinië vergesel het om fossiele te soek.
Luis Alcalá Martínez

duimnael|regs|Luis Alcalá Martínez

**Dr. Luis Alcalá Martínez** is 'n Spaanse Paleontoloog. Hy is die direkteur van Fundación Conjunto Paleontológico de Teruel-Dinópolis, in Teruel, Spanje. Hy is saam met Rafael Royo-Torres en Alberto Cobos Periañez een van die ontdekkers van *Turiasaurus riodevensis*.

## Verwysings
Ernesto Pérez d'Angelo

'''Ernesto Peres d'Angelo''' (1932–2013) was 'n Chileense geoloog en paleontoloog. Hy is bekend vir sy bydraes tot die ontwikkeling van paleontologie in Chili. Sy bydraes sluit die organisering van palaeontologie-biblioteke en fossielversamelings, asook die beskrywing van talle nuwe takse van die Mesozoïkum in. Van 1986 tot 1997 was hy redakteur van Revista Geológica de Chile.

## Verwysings
Rafael Royo-Torres

duimnael|regs|Rafael Royo-Torres

**Dr. Rafael Royo-Torres** is 'n Spaanse paleontoloog. Hy is werksaam by die Fundación Conjunto Paleontológico de Teruel-Dinópolis in Teruel, Spanje.

Hy is een van die ontdekkers van *Turiasaurus riodevensis*, saam met Luis Alcalá Martínez en Alberto Cobos Periañez.

## Verwysings
Alberto Cobos Periañez

**Alberto Cobos Periañez** is 'n Spaanse Paleontoloog. Hy werk by die Fundación Conjunto Paleontológico de Teruel-Dinópolis, in Teruel, Spanje.

Hy is een van die ontdekkers van *Turiasaurus riodevensis*, saam met Rafael Royo-Torres en Luis Alcalá Martínez.

## Verwysings
Khubvi

**Khubvi** is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Plantkundige

duimnael|'n Plantkundige neem watermonsters
'n **Plantkundige**, **botanikus** of **botanis** is 'n wetenskaplike wat die plantkunde bestudeer en beoefen; dit kan hetsy in die veld (*in situ*) of in die laboratorium (*ex situ*) geskied.

Hierdie beroep spits hom veral toe op:

* die plantkunde toegepas in die landbou, tuinbou en bosbou
* natuurbewaring
* gewasbeskerming, maar ook onkruiddoding
* planteveredeling; ook die veranderlikheid van spesies
* veeteelt (beweiding, voer, ens.)

## Sien ook 
* Lys van botaniste volgens outeursafkorting
Anadirrivier

Die **Anadir** (Russies: Ана́дырь) is 'n groot oosvloeiende rivier in die Russiese Verre-Ooste. Dié rivier, met 'n lengte van 1&nbsp;150&nbsp;km (710&nbsp;myl), ontspring in die Anadir-plato in Tsjoekotka, Rusland. Aansluitend vloei dié rivier in 'n suidwestelike en later in 'n oostelike rigting deur Markowo. Van hier af vloei die Anadir in 'n noordoostelike en aansluitend in 'n suidoostelike rigting. Net wes van Anadir mond dié rivier in 'n delta in die Beringsee uit. Die Anadir is die mees oostelike van Rusland se groot riviere.

Die Anadir se omgewing is gekenmerk deur die Toendra.

## Eksterne skakels
Harold William Wellman

**Harold William Wellman** (25 Maart 1909 – 28 April 1999) was 'n Nieu-Seelandse geoloog wat bekend was vir sy werk oor plaattektoniek. Hy word onthou vir sy ontdekking van die Suideiland se Alpine-verskuiwing. Wellman het in 1954 'n genoot van die Koninklike Genootskap van Nieu-Seeland geword, en het die Hector Gedenkmedalje en -prys in 1957 en die McKay Hammer-toekenning in 1959 ontvang.

## Eksterne skakels 
* Dictionary of New Zealand Biography entry on Wellman
* 1966 encyclopedia entry on Wellman
Sutlej

Die **Sutlej** of **Satluj** (Chinees: 朗钦藏布, pinyin: *Lăngqīn Zàngbù*; Hindi: सतलुज; Oerdoe: درياۓ ستلُج; Pandjabi: ਸਤਲੁਜ; Sanskrit: शतद्रुम, *shatadrum*; Tibettaans: གླང་ཆེན་གཙང་པོ, *Langqên Zangbo*) is die grootste sytak van die Indus. Dié rivier, met 'n lengte van 1&nbsp;400&nbsp;km (900&nbsp;myl), is die langste van die Indus se vyf sytakke in die streek Punjab (Pandjabi: پنجاب, letterlik: "land van vyf riviere").

duimnael|links|Die Sutlej in Kinnaur, Himachal Pradesh, Indië
duimnael|links|Die Sutlej in Rupnagar, Punjab, Indië
Die Sutlej ontspring uit die Rakshastalmeer in die Chinese outonome gewes Tibet binne die Himalaja, net noord van die grens tot Nepal en net wes van die Brahmaputra se bron, naby die berg Kailash. Hier word dié rivier in Tibettaans གླང་ཆེན་གཙང་པོ *Langqên Zangbo* en in Chinees 朗钦藏布 *Lăngqīn Zàngbù* genoem. Aansluitend vloei dié rivier in 'n noordwestelike rigting en bereik die grens tot die Indiese deelstaat Himachal Pradesh. Hier vloei die Sutlej in 'n westelike rigting en bereik die deelstaat Punjab. Net suid van Amritsar en Lahore vorm dié rivier vir sowat 100&nbsp;km die grens tussen Indië en Pakistan en vloei aansluitend in 'n suidwestelike rigting deur Bahawalpur. Sowat 60&nbsp;km verder suidwes vloei die Sutlej en die Chenab saam, om die Panjnad te vorm. Die Panjnad (Oerdoe/Pandjabi: پنجند, *panj* = "vyf, *nadi* = "rivier"), met 'n lengte van 71&nbsp;km, versamel al die water van die Punjab se vyf groot riviere en mond in die Indus uit.

## Verwysings 
## Eksterne skakels
Tsjoelim

Die **Tsjoelim** (Russies: Чулым) is met 'n lengte van 1&nbsp;799&nbsp;km (1&nbsp;118&nbsp;myl) die langste regse sytak van die Ob in Siberië. Dié rivier ontstaan deur die saamvloei van die Wit Ijoes en Swart Ijoes by Kopjowo in die Chakassië-republiek, net suid van die Krasnojarsk-krai. Aansluitend vloei die Tsjoelim in 'n noordoostelike rigting tot by Balachta. Vanaf hier vloei dié rivier in 'n noordwestelike rigting deur Nasarowo en verder in 'n westelike rigting, voordat die Tsjoelim in 'n noordoostelike rigting draai en Atsjinsk bereik. Vanaf hier vloei dié rivier in 'n noordelike rigting deur Nowobiriljoessi en maak 'n boog in 'n westelike rigting deur Tegoeldet in die Tomsk-oblast. Die Tsjoelim vloei verder in 'n suidwestelike rigting en bereik Sirjanskoje. Vanaf hier vloei dié rivier in 'n noordwestelike rigting deur Perwomaiskoje en mond verder noordwes in die Ob se middelloop uit.

## Verwysings 
## Eksterne skakels